પપ્પા, દરેક માબાપ એના સંતાનને સુખી જોવા ઈચ્છતા હોય છે. હું સુખી છું. જો મારા જ સુખમાં તમારું સુખ હોય તો પછી આ નારાજગી કોના માટે ? મારા લગ્નને હમણા પાંચ વર્ષ પુરા થશે. આ પાંચ વર્ષમાં હું તમને દરરોજ યાદ કરું છું. તમને લોકોને યાદ કરીને હું રડી પડું ત્યારે સુમિત મને કહેતા હોય છે કે “ચલ મીલી, પપ્પા મમ્મીને મળી આવીએ, એકવાર તને જોશે એટલે બધું નોર્મલ થઈ જશે.” પણ હું વટમાં અટવાયેલી હતી કે હવે તો પપ્પા પાસે ત્યારે જ જઈશ જ્યારે સુમિતને પણ એ ઘરમાં વેલકમ કરવા એ લોકો રાજી હોય. હું તમારા ફોનની રાહ જોતી રહી પણ ક્યારેય તમારો ફોન આવ્યો જ નહીં.